**ΘΕΜΑ : Θάνατος Αναδόχου**

**Ερώτηση**

Σύμφωνα με το 167 του Ν.4412/2016 μετά από θάνατο αναδόχου πώς ακριβώς γίνεται η διαδικασία αλλαγής του; Στη συγκεκριμένη περίπτωση έχουμε και συμπληρωματική σύμβαση και το έργο τελειώνει. Πώς πρέπει να γίνει η διαδικασία; Έχει γίνει αίτηση από τους κληρονόμους εντός του μήνα όπως αναφέρεται και έχει προταθεί εργολήπτης με αντίστοιχο πτυχίο του αρχικού που είχε ζητηθεί. Θα πρέπει να φέρει νέες εγγυητικές και να γίνουν νέες συμβάσεις; Παρακαλούμε απαντήστε μας, διότι δεν το έχουμε ξανακάνει. Σημειώνεται ότι ήταν ατομικός εργολήπτης και όχι μέλος εταιρείας ή κοινοπραξίας. Ευχαριστούμε πολύ εκ των προτέρων.

**Απάντηση**

Σύμφωνα με την παρ. 3 Άρθρου 167 Ν. 4412/2016 «Πτώχευση, θάνατος», *αν ο ανάδοχος είναι ατομική επιχείρηση και αποβιώσει αυτός που την ασκεί, η σύμβαση διαλύεται αυτοδίκαια, εκτός αν εγκριθεί από την προϊσταμένη αρχή η αποπεράτωση των εργασιών από τους κληρονόμους, οι οποίοι στην περίπτωση αυτή αναλαμβάνουν όλες τις υποχρεώσεις και τα δικαιώματα του αναδόχου. Η έγκριση γίνεται ύστερα από αίτηση των κληρονόμων που πρέπει να υποβληθεί μέσα σε ανατρεπτική προθεσμία τριάντα (30) ημερών από το θάνατο του αναδόχου.*

Κατ’ εξαίρεση μπορεί να εγκριθεί η υποκατάσταση με απαλλαγή του αναδόχου από την ευθύνη του προς τον κύριο του έργου, αν αυτό επιβάλλεται από το συμφέρον του έργου και ο ανάδοχος βρίσκεται σε προφανή αδυναμία να περατώσει το έργο. (παρ. 2 Άρθ. 164). Η διάταξη «επιβάλλεται από το συμφέρον του έργου» μπορεί να ερμηνευθεί με την έννοια της επιλογής μιας μορφής διεξόδου για την συνολική πορεία του έργου ,με την έννοια ότι και ο αρχικός ανάδοχος και ο υποκατάστατος είναι συνυπεύθυνοι απέναντι στον Κύριο του Έργου, εφόσον από τις απαιτήσεις του Νόμου ευθύνονται εις ολόκληρο για το όλο έργο. Με τον τρόπο αυτό ο ΚτΕ αποφεύγει εμπλοκές όσον αφορά την συνολική πορεία του έργου, εφόσον εξασφαλίζεται ότι αυτό δεν υφίσταται την περιπέτεια της εκκαθάρισης και επαναδημοπράτησης.

Στην προκείμενη περίπτωση, ο προτεινόμενος από τους κληρονόμους εργολήπτης

* Πρέπει να διαθέτει αντίστοιχο πτυχίο του αρχικού που είχε ζητηθεί.
* να συναφθούν νέες συμβάσεις και
* προφανώς να προσκομίσει νέες εγγυητικές